ક્રિકેટના અનુભવી બૉલરને જેમ કયા બેટ્સમેનને કેવો બોલ નાખવો, ક્યાં પીચ પાડવી, કેટલી ઝડપથી બોલ નાખવો તે ખબર હોય છે તેમ ગાળ ચેમ્પિયનો કઈ વ્યક્તિ સામે કઈ ગાળ બોલવી, કેટલી તીવ્રતાથી બોલવી વગેરે ખબર હોય છે. બૉલરને અમુક જગ્યાએ ટપ્પી પાડવાથી બેટ્સમેન કઈ દિશામાં બોલ રમશે તે ખબર હોય છે તેમ અનુભવી ગાળવીરને ગાળનાં પ્રત્યાઘાત કેટલા અને કેવાં પડશે તેનો અંદાજ હોય છે. આથી જ તેઓ પોતાના ગાળ-ભાથામાં ગાળો તૈયાર રાખે છે.